Jakotina (rijeka)
Jakotina je lijeva pritoka Vrbanje. Izvire na sjeveroistočnim padinama Čemernice (na oko 1050 m n/v), iznad sela Kostići i ceste Banjaluka – Skender Vakuf. Duga je oko 11 km. Protiče ispod sela Jakotina, Sokoline i Zagrađe. Ušće joj je u Kotor-Varoši, stotinjak metara nizvodno od stare čaršije.. Nakon međurječja sa Cvrckom (također pritokom Vrbanje) i pritokama Ugra, silazi u relativno dubok kraći kanjon (dubok oko 300 m) – sve do ušća njene jedine (desne) pritoke Grabačovca. Pri samom ulazu u Kotor Varoš, slijede jedan manji i veliki vodopad ("Bobas", visok oko 7 m); na tom mjestu je i šire poznati istoimeni izvor za koji se od davnina vežu različita narodna vjerovanja. Iznad Bobasa, na lijevoj strmoj padini, nalaze se ostaci zidina srednjovjekovnog grada Kotor. Ovu rijeku prati lokalni put: Kotor-Varoš – Skender Vakuf, koji izlazi na komunikacije za Travnik (alternativno preko Ilomske ili Ugra) i Banjaluku. Gornji (manji) vodopad na Bobasu (uzvodno od mosta) Donji (veliki) vodopad na Bobasu (ispod mosta)